515

༄༅། །ཕུན་ཚོགས་འདོད་དགུ་མ་སོགས་ཇ་མཆོད་ཀྱི་
སྐོར་བཞུགས་སོ། །
༄༅༅། །ཚར་ཆེན་ཆོས་ཀྱི་རྒྱལ་པོའི་གསུང་། ཨོཾ་ཨཱཿཧཱུཾ། ཕུན་ཚོགས་འདོད་དགུའི་
རྒྱ་མཚོ་ཀུན་གྱི་བཅུད། །ཡེ་ཤེས་བདུད་རྩིའི་རྒྱ་མཚོར་བྱིན་བརླབས་ནས། །ཡིད་
འོང་མཆོད་སྤྲིན་རྒྱ་མཚོ་ཆེན་པོ་འདིས། །སྐྱབས་གནས་མཆོད་འོས་རྒྱ་མཚོ་མ་
ལུས་མཆོད། །བཀའ་དྲིན་མཉམ་མེད་རྩ་བའི་བླ་མ་དང༌། །རྒྱ་བོད་བརྒྱུད་པའི་
བླ་མ་ཐུགས་རྗེ་ཅན། །ཡི་དམ་དཀྱིལ་འཁོར་རྒྱལ་བ་རྒྱ་མཚོའི་ཚོགས། །མཆོད་པ་
འབུལ་ལོ་དངོས་གྲུབ་རྣམ་གཉིས་སྩོལ། །སྐྱེ་དགུའི་གཉེན་གཅིག་ཐུབ་དབང་ཤཱཀྱའི་
ཏོག །འཕགས་བརྒྱད་གཏོར་གྱི་སྐབས་འདི་ག་སོར་གནས་དང༌། ཚེས་བཅུ་ལ། འཕགས་ཡུལ་གྲུབ་པའི་གཙུག་
རྒྱན་རིགས་འཛིན་བརྒྱད། །གངས་ཅན་བསྟན་པའི་བདག་པོ་པདྨ་འབྱུང་དང༌། རྒྱུན་ཇ། འཕགས་ཡུལ་གྲུབ་པའི་
གཙུག་རྒྱན་མར་མེ་མཛད། །གངས་ཅན་བསྟན་པའི་བདག་པོ་བཙོང་ཁ་པ། །ཞེས་འདོན་པ་སྤོ། ཡུལ་གྲུབ་
པའི་གཙུག་རྒྱན་བི་རཱུ་པ། །གངས་ཅན་བསྟན་པའི་མངའ་བདག་ས་སྐྱ་པ། །མཆོད་
པ^། །རང་བྱུང་རྡོ་རྗེ་ལུས་ཀྱི་ཕོ་བྲང་དབྱིངས། །སྙིང་དབུས་པདྨ་བཞུགས་པའི་
དྲིན་ཅན་རྗེ། །རྩ་ཁམས་དཔའ་བོ་ཌཱ་ཀིའི་ཚོགས་བཅས་ལ། །མཆོད་པ། །མཆོད་
བྱ་མཆོད་བྱེད་དག་པ་གདོད་མའི་གཤིས། །གནས་ལུགས་རང་ངོ་ཤེས་པ་མཆོད་
པའི་མཆོག །ཟུང་འཇུག་བདེ་ཆེན་རང་སེམས་བླ་མ་ལ། །མཆོད་པ྾། །རྒྱལ་བའི་
བསྟན་པ་སྲུང་ཞིང་སྐྱོང་བ་དང༌། །རྣལ་འབྱོར་སྒྲུབ་པོའི་ཚོགས་ཀྱི་གྲོགས་མཛད་
པའི། །གནས་གསུམ་མཁའ་འགྲོ་དམ་ཅན་རྒྱ་མཚོ་ལ། །མཆོད་པ྾། །སྣོད་བཅུད་
རྒྱལ་བའི་དཀྱིལ་འཁོར་རོལ་པར་ཤར། །འདོད་ཡོན་བྱང་ཆུབ་སྒྲུབ་པའི་གྲོགས་སུ་
གྱུར། །འདི་འདྲའི་ལམ་བཟང་རྙེད་པ་བླ་མའི་དྲིན། །དགྱེས་པར་རོལ་(༢ན)ཞིག་རྡོ་
རྗེའི་སྤུན་གྲོགས་རྣམས། །
TE ལྦ GI
G
༦ང(),
E B
516.

ཕུན་ཚོགས་འདོད་དགུ་མ་སོགས་ཇ་མཆོད་ཀྱི་སྐོར། ༼༡༥༽
ངོ་མཚར་བཀོད་པའི་རིན་ཅེན་སྣོད་ཡངས་སུ། །རོ་བརྒྱའི་བཅུད་དུ་འཁྱིལ་བའི་
རྒྱ་ཇའི་མཚོ། །ཡེ་ཤེས་བདུད་རྩིར་རབ་སྤེལ་འཛད་མེད་གཏེར། །རྨད་བྱུང་ཀུན་
ཏུ་བཟང་པོའི་མཆོད་སྤྲིན་འདི། །ཀུན་བཟང་རྡོ་རྗེ་འཆང་དབང་པདྨ་འབྱུང༌། །
ཇོ་འབྲོམ་ཆོས་ཀྱི་རྒྱལ་པོ་བཙོང་ཁ་པ། །དགེ་འདུན་ལྷུན་གྲུབ་བསོད་ནམས་ཡོན་
ཏན་གཏེར། །ཐུབ་བསྟན་རྒྱ་མཚོའི་སྡེ་ལ་མཆོད་པ་འབུལ། །ལེགས་ལྡན་རྡོ་རྗེ་བཀྲ་
ཤིས་སྟོབས་ཀྱི་རྒྱལ། །དགེ་འདུན་བཀྲ་ཤིས་ཚར་ཆེན་མཁྱེན་བརྩེའི་དབང་། །གསར་
རྙིང་ཆོས་ཀྱི་དབང་ལུང་མན་ངག་དང་། །རྒྱུད་བཤད་གདམས་པ་སྩོལ་བའི་བླ་མའི་
ཚོགས། །ཁྱད་པར་སྙིང་དབུས་པདྨའི་ཟེའུ་འབྲུ་ན། །རྩ་བའི་བླ་མ་དཀྱིལ་འཁོར་
འཁོར་ལོའི་བདག །དཔལ་འབྱོར་ཆོས་ཀྱི་བང་མཛོད་ཀུན་དགའི་དཔྱིད། །འཇམ་
མགོན་གྲུབ་པའི་དཔའ་བོར྾། །སྒྲུབ་ཆེན་བཀའ་བརྒྱད་ཟིལ་གནོན་ཚེ་བདག་ལྷ། །མི་
བསྐྱོད་རྡོ་རྗེ་བདེ་དགྱེས་མ་ཧེའི་ཞལ། །རྣམ་པར་རྒྱལ་མ་ལ་སོགས་དངོས་གྲུབ་
ཀུན། །ཆར་འབེབས་ཡི་དམ་ལྷ་ལ། །བསྟན་སྲུང་རྒྱ་མཚོའི་དབང་ཕྱུག་དམག་ཟོར་
ལྷ། །མྱུར་མཛད་མགོན་པོ་རྣམ་སྲས་ལས་གཤིན་གསུམ། །གུར་ཞལ་པུ་ཏྲ་བེག་ཙེ་
སྟག་ཞོན་སོགས། །བསྟན་སྲུང་དམ་ཅན་རྒྱ་མཚོར྾། །མ་ནིང་སྔགས་སྲུང་ཐང་ལྷ་
ཁྱབ་འཇུག་ཆེ། །པེ་ཧར་ཙི་དམར་རྡོར་ལེགས་བདུད་མགོན་ནག །དྲེགས་པའི་སྡེ་
དཔོན་མཐུ་ཆེན་སྡེ་བཞི་སོགས། །ཆོས་སྐྱོང་གཏེར་སྲུང་ཚོགས་ལ྾། །གནས་སྐབས་
ཞི་རྒྱས་དབང་དྲག་ལས་ཀུན་གྲུབ། །མཐར་ཐུག་རིག་པའི་ངོ་བོ་ཀུན་བཟང་མཐོང༌། །
ཕྱོགས་དུས་(༢བ)ཀུན་ཏུ་བསམ་དོན་མ་ལུས་པ། །འབད་མེད་ལྷུན་གྱིས་གྲུབ་པར་བྱིན་
གྱིས་རློབས། །ཇ་མཆོད་ཀུན་ཏུ་བཟང་པོའི་མཆོད་པའི་སྤྲིན་ཕུང་འདི་ནི་རྣམ་པར་
རྒྱལ་བའི་ཕན་བདེ་ལེགས་བཤད་གླིང་པ་རྣམས་ཀྱི་ཞལ་འདོན་དུ། མཆོད་དཔོན་
བློ་བཟང་མཐུ་སྟོབས་དང་དབུ་མཛད་བློ་བཟང་ཡོན་ཏན་གྱིས་བསྐུལ་བའི་ངོར་ཟ་
ཧོར་གྱི་བནྡེས་བཀྲ་ཤིས་འཁྱིལ་བར་སྦྱར་བའི་ཡི་གེ་པ་ནི་སྨོན་འགྲོ་པཎ་ཆེན་གྱིས་
མཛད་དོ།། །།